Sonny & Cher

Karjera

Cherilyn Sarkisian pirmąkart Sonny Bono sutiko Los Andžele 1962 m. lapkritį, kai jai buvo 16. Sonny buvo 27-erių ir dirbo įrašų prodiuseriui Phil Spector „Gold Star Studios“ Holivude. Pora greitai tapo draugais, o vėliau ir sutuoktiniais. Padedant Sonny, Cher, kaip pritariamasis vokalas, sudainavo keliuose Spector’o įrašuose, tokiuose kaip The Ronettes „Be My Baby“ ir The Righteous Brothers „You’ve Lost That Loving Feeling“.
Bono rašant, aranžuojant ir prodiusuojant dainas, Sonny ir Cher pirmasis pasirodymas buvo duete Caesar and Cleo. Tačiau jie nesulaukė susidomėjimo. Vėliau jie pasirodė kaip „Sonny & Cher“ ir 1965 m. vasarą išleido pirmąjį albumą „Look At Us“. Šiame albume buvo didelio pasisekimo sulaukęs ir JAV tapęs hitu #1 singlas „I Got You Babe“ (1965). Taip pat hitais tapo singlai „Baby Don’t Go“ (JAV #8) ir „The Beat Goes On“ (JAV #6).
1967 m. Sonny sukūrė pirmą filmą „Good Times“, kuriame duetas suvaidino. Tačiau filmas buvo komercinė nesėkmė.
Sonny ir Cher karjera pradėjo griūti 1968 m. kai smarkiai sumažėjo albumų pirkimai.
1969 m. kovo 4 d. Sonny ir Cher susilaukė pirmojo vaiko Chastity Bono (dabar – Chaz Bono).
1971 m. Sonny ir Cher pasirodė pirmojoje savo televizijos laidoje „The Sonny and Cher Nitty Gritty Hour“. Farso, parodijos ir gyvos muzikos mišinys, šou susilaukė sėkmės.
Sonny ir Cher pastebėjo CBS programų vadovas Fred Silverman ir pasiūlė duetui kurti savo laidą. „The Sonny and Cher Comedy Hour“ debiutavo 1971 m. vasarą. Vėliau tais pačiais metais šou sugrįžo geriausiu laiku ir pateko tarp dešimties žiūrimiausių laidų. Per 4 sezonus CBS kanale šou buvo nominuotas keliems Emmy apdovanojimams. Duetas taip pat atgaivino savo muzikinę karjerą ir išleido keturis albumus. Top 10 hitais tapo „All I Ever Need Is You“ ir „A Cowboy’s Work Is Never Done“ (1972).
Baigiantis trečiajam „Sonny and Cher Comedy Hour“ sezonui 1974 m., Sonny ir Cher santuoka ėmė irti. Taigi šou irgi ėmė irti, nors ir išliko tarp dešimties žiūrimiausių laidų. Sonny ir Cher išsiskyrė 1975 m. birželio 27 d.
1974 m. pabaigoje Bono pradėjo savo paties šou „The Sonny Comedy Revue“, išlaikydamas „Sonny & Cher“ komikų ir autorių trupę. Cher taip pat paskelbė apie planus vesti savo laidą. Kritikai prognozavo, kad Bono šou turės didesnį pasisekimą ir nedėjo daug vilčių į Cher. Po šešių savaičių Bono šou buvo nutrauktas. Cher šou debiutavo kaip prašmatni, susidedanti iš žvaigždžių televizijos laida 1975 m. vasario 16 d., kurioje dalyvavo Flip Wilson, Bette Midler ir specialus svečias Elton John. Po kelių savaičių Cloris Leachman ir Jack Albertson laimėjo Emmy apdovanojimus už savo pasirodymus kaip kviestinės žvaigždės, o pati laida tais metais buvo nominuota keturiems Emmy apdovanojimams. Pirmojo sezono laidos pateko tarp 25 žiūrimiausių.
1976 m. „The Sonny & Cher Show“ sugrįžo, nepaisant to, kad pora jau nebebuvo susituokę. Po kovos su žemais reitingais 1977 m., Sonny ir Cher galiausiai nutraukė laidą. Sonny tęsė aktoriaus karjerą, vėliau pasuko į politiką ir tapo Atstovų rūmų nariu, Cher tęsė sėkmingą muzikinę karjerą.
Pora atliko du ekspromtinius pasirodymus: pirmąjį 1979 m. laidoje „The Mike Douglas Show“ ir antrąjį 1987 m. lapkričio 13 d. laidoje „Late Night with David Letterman“, kur atliko dainą „I Got You Babe“